## Rješenje Hrvatske agencije za nadzor financijskih usluga klasa: 003-08/12-01/3, urbroj: 326-01-12-14 od 31. listopada 2012.

### NN 122/2012 (7.11.2012.), Rješenje Hrvatske agencije za nadzor financijskih usluga klasa: 003-08/12-01/3, urbroj: 326-01-12-14 od 31. listopada 2012.

HRVATSKA AGENCIJA ZA NADZOR FINANCIJSKIH USLUGA

2674

Na temelju odredaba članka 15. stavka 1. točke 5. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/02) i članka 5. Zakona o investicijskim fondovima (»Narodne novine« broj 150/05), povodom zahtjeva CEBA INVEST društva s ograničenom odgovornošću za upravljanje investicijskim fondovima iz Zagreba, Jurišićeva 3, zastupanog po Ivanu Rajnprehtu, za brisanje iz registra investicijskih fondova Republike Hrvatske C-Zenit otvorenog investicijskog fonda s javnom ponudom, Upravno vijeće Hrvatske agencije za nadzor financijskih usluga na sjednici održanoj 31. listopada 2012. godine donijelo je

RJEŠENJE

1. Iz registra investicijskih fondova Republike Hrvatske koji vodi Hrvatska agencija za nadzor financijskih usluga, s danom 31. listopada 2012. godine, a nakon završetka postupka pripajanja, briše se otvoreni investicijski fond s javnom ponudom C-Zenit, kojim upravlja CEBA INVEST društvo s ograničenom odgovornošću za upravljanje investicijskim fondovima iz Zagreba, Jurišićeva 3. Fond je upisan u registar fondova pod identifikacijskim brojem JPD102, a njegovo je osnivanje odobreno rješenjem Hrvatske agencije za nadzor financijskih usluga od 6. prosinca 2007. godine (klasa: UP/I-451-04/07-06/17, urbroj: 326-113-07-10).

2. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Hrvatska agencija za nadzor financijskih usluga (dalje: Agencija) zaprimila je 19. listopada 2012. godine zahtjev CEBA INVEST društva s ograničenom odgovornošću za upravljanje investicijskim fondovima iz Zagreba, Jurišićeva 3 (dalje: Društvo), za brisanje iz registra investicijskih fondova Republike Hrvatske C-Zenit otvorenog investicijskog fonda s javnom ponudom.

U svom Zahtjevu Društvo je navelo da je Rješenjem Agencije od 27. rujna 2012. godine, klasa: UP/I-451-04/12-06/10, urbroj: 326-443-12-4, dobilo suglasnost za pripajanje otvorenog investicijskog fonda s javnom ponudom C-Zenit otvorenom investicijskom fondu s javnom ponudom C-Premium, te da je pripajanje izvršilo 4. listopada 2012. godine. Sukladno navedenom moli brisanje otvorenog investicijskog fonda s javnom ponudom C-Zenit iz registra investicijskih fondova Republike Hrvatske.

Budući da je Društvo sukladno članku 181. stavku 1. Zakona o investicijskim fondovima (»Narodne novine« broj 150/05, dalje: Zakon) i Pravilniku o postupku, uvjetima i načinu pripajanja otvorenih investicijskih fondova (»Narodne novine« broj 139/06) 4. listopada 2012. godine pripojilo otvoreni investicijski fond s javnom ponudom C-Zenit otvorenom investicijskom fondu s javnom ponudom C-Premium, te je time otvoreni investicijski fond s javnom ponudom C-Zenit prestao postojati, te je Društvo zatražilo njegovo brisanje, potrebno je C-Zenit otvoreni investicijski fond s javnom ponudom brisati iz registra investicijskih fondova Republike Hrvatske.

Slijedom navedenog, sukladno članku 5. stavku 2. Zakona, kojim je propisano da se u registar investicijskih fondova Republike Hrvatske upisuju sve promjene podataka određenih Zakonom i Pravilnikom o sadržaju i načinu vođenja registra fondova (»Narodne novine« broj 29/06), odlučeno kao u točki 1. izreke ovog rješenja.

Odredba članka 8. Zakona propisuje da se ovo rješenje objavljuje u »Narodnim novinama«, dok odredba članka 8. stavka 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) propisuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 2. izreke ovog rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/12-06/13

Urbroj: 326-443-12-2

Zagreb, 31. listopada 2012.

Predsjednik

Upravnog vijeća

Petar-Pierre Matek, v. r.

Rješenje, NN 122/2012-2674